കുവൈത്ത് ക്നാനായ കള്ചറല് അസോസിയേഷന് കായികോത്സവം കുവൈത്ത് സിറ്റി: കുവൈത്ത് ക്നാനായ കള്ചറല് അസോസിയേഷന് കെ.കെ.സി.എ ക്നാനായ കായികോത്സവം 2021ന് തുടക്കം കുറിച്ചു. കെ.കെ.സി.എ കമ്മിറ്റിയുടെയും കെ.സി.വൈ.എല്ലിെന്റയും നേതൃത്വത്തില് നടത്തുന്ന കായികമേള അള് നിബ്രാസ് സ്കൂള് ഫുട്ബാള് ഗ്രൗണ്ടില് അബ്ബാസിയ പള്ളി വികാരി ഫാ. ജോണി പ്രാര്ഥന ആശംസകളോടെ പന്തുതട്ടി ഉദ്ഘാടനം ചെയ്തു. മാര്ത്തോമന് പ്രാര്ഥന ഗാനം ആലപിച്ച് തുടങ്ങിയ ചടങ്ങില് സ്പോര്ട്സ് കണ്വീനര് സോജന് തോമസ് സ്വാഗതം പറഞ്ഞു. കെ.കെ.സി.എ പ്രസിഡന്റ് ജോബി ജോസ് നന്ദി പറഞ്ഞു. സംഘടനയിലെ കുട്ടികള്ക്കും മുതിര്ന്നവര്ക്കുമായി ഒക്ടോബര്, നവംബര് മാസങ്ങളില് നടത്തപ്പെടുന്ന കായിക മാമാങ്കത്തില് ഫുട്ബോള് മത്സരങ്ങള് സൂപ്പര് സീനിയര്, സീനിയര്, ജൂനിയര് ഇനങ്ങളിലും ബാഡ്മിന്റണ് മത്സരങ്ങള് സീനിയര് ഡബിള്സ്, ബോയ്സ് ഡബിള്സ്, ഗേള്സ് ഡബിള്സ്, സീനിയര് മിക്സ് ഡബിള്സ് ഇനങ്ങളിലും നടത്തുന്നു.